Wikipédia-vita:USA-műhely

message: Kedves jelenlegi és jövőbeli Műhelytagok!
Öröm látni, hogy a műhely elkezdett feltámadni! Ennek köszönhetően a műhely lapját egy kicsit helyre kéne pofozni, akárcsak a hozzá tartozó dolgokat (értékelősablon, a sablonhoz az összesítő táblázat, stb.). A műhely lapjára legutóbb rátettem a kormányzók listáját, de ez édes kevés. Akinek van ötlete no és persze kedve, az bátran turbózza fel őket! 
S persze nem utolsó sorban az új tagokra is szükség van, tehát toborzásra fel!  - Prücsök  Panaszkönyv 2010. május 29., 14:14 (CEST)
thread_title:  Feltámadás 

message: Szeretnék én is felirtakozni, csak nem talállom hol lehet... -- Dante vita 2010. május 29., 16:25 (CEST)
replies: text: Klikk a szerkesztésre, majd a A MŰHELY TAGJAI

 alatti sorokat keresd meg. –Bence Megbeszélés 2010. május 29., 16:29 (CEST)
Bence! Ha már itt tartunk, Te is csatlakozol?  - Prücsök  Panaszkönyv 2010. május 29., 19:45 (CEST)

text: Lehet, már ha lesz időm. –Bence Megbeszélés 2010. május 29., 19:48 (CEST)
Úgy legyen! ;) - Prücsök  Panaszkönyv 2010. május 29., 19:52 (CEST)
thread_title:  Csatlakoznék... 

message: Kedves Műhelytagok!
Miután a műhely tagjainak száma igen gyorsan elérte a 3+1 főt, itt az ideje elkezdeni a munkát! 
Elsőnek a műhely lapját kellene rendbehozni, engedelmetekkel ezt én vállalnám el. Első körben az államokról és azok fő- valamint legnagyobb városairól szóló cikkeket kéne rendbeszedni, mert egy-némelyik borzasztó vagy éppen hogy semmilyen állapotban sincs. Érdemes figyelni az elnevezésekre is, tehát a városok neve után (a szócikknévtérben) fel legyen tüntetve az állam zárójelben; ha olyat találtok, ahol vesszővel van, csináljatok átirányítást.
Először annyi, de még jöhetnek az ötletek, hiszen BŐVEN van mit tenni! - Prücsök Panaszkönyv 2010. június 3., 22:21 (CEST)
thread_title:  Kezdés 

message: T. műhely!
Tegnap javítottam jó pár tucat linket az Alabama városainak listája cikkben. Ennél úgy láttam, hogy a városok és a megyék neve után ott van zárójelben az állam neve (most csak a megyéket egységesítettem!).
Kérdezem, hogy ez a zárójeles megkülönböztetés mindenképpen betartandó, megbeszélt általános szabály (legalább az USA tekintetében), vagy nem? Ugyanis én jó ideje foglalkozom a (piros) linkek javítgatásával, egységesítésével; noha módszerem szerint nem állok rá külön ilyen tekintetben az USÁ-ra, de ha az kerül sorra, akkor nem akarok sem magamnak, sem másnak fölösleges plusz munkát csinálni.
Köszönettel várom a választ: --Porrimaeszmecsere 2012. augusztus 19., 12:56 (CEST)
Szerintem itt is ugyanazok a szabályok érvényesülnek, mint általában az egyértelműsítésnél. Tehát a Fairfax megye mellé nem kell az állam neve, mert az csak Virginiában van, de Cook megye esetében szükség van az állam megadására, mert van Cook megye (Illinois), Cook megye (Minnesota) és Cook megye (Georgia) is. --Malatinszky vita 2012. augusztus 19., 14:46 (CEST)
Konkrétan az Alabama városainak listája cikkben helyesen volt eredetileg az, hogy pl. a Clay megye egyértelműsítve volt (mert ebből összesen 18 van országszerte) de a Tuscaloosa megye nem volt egyértelműsítve, mert ebből meg csak egy van az egész országban. Szerintem tehát az olyan egységesítésre, ami minden megyenév után odabiggyeszti a zárójeles államnevet nincs szükség, és én szívem szerint visszavonnám a tegnapi változtatásaidat. De szóljon hozzá más is. --Malatinszky vita 2012. augusztus 19., 14:56 (CEST)
Egyetértek Malatinszky mindkét hozzászólásával, ugyanis a kialakult elnevezési (megyék nevénél a címszóba odaírjuk kisbetűvel, hogy „megye”) és egyértelműsítési rendszerrel (több azonos nevű címszó esetén – és csak azok esetén – zárójeles kiegészítő névtag szükséges) teljesen egybevágnak a meglátásai. – Joey  üzenj nekem 2012. augusztus 19., 15:14 (CEST)
Köszönöm a válaszokat. Nagy meglepetés nem ért, mert a szabályok betű szerinti betartása így szól, ezt tudtam. Bevallom, ahhoz nem volt türelmem, hogy a 67 megyét egyenként átnyálazzam, hogy melyik van más államban, bár ezek után lehet, hogy megteszem amiatt, hogy hánynál van fölöslegesen az állam neve megadva, és hánynál hiányzik, holott kellene. Gyanítom, hogy nem hibátlan a cikk (egyet szúrópróba szerűen megnéztem, és rossz volt...), ez se, meg a többi se.
És ha már itt tartunk, akkor érdekes a másik irányelv tömeges megsértése, hogy egy képernyőn lehetőleg egy hivatkozás csak egyszer legyen linkelve. A listában van 460 önkormányzati jogú település, ezek mindegyikénél linkelve van a megye, ami ilyenformán 393 fölösleges link, és akkor a cikk további listáit nem is számoltam...
A javításaim visszavonását tekintve tegyetek legjobb belátásotok szerint, nem nagy munka. – Porrimaeszmecsere 2012. augusztus 19., 15:48 (CEST)
Hadd kezdjem a végén: örülök az utolsó bekezdésedben mutatott konszenzuskereső hozzáállásodnak. Ami a 393 fölösleges linket illeti, abban teljesen igazad van, bár nem tudom, hogy így utólag érdemes-e az eltávolításukkal vesződni. Tervezem amúgy, hogy egy adatbázis alapján egy program segítségével létrehozok egy cikket minden hiányzó amerikai megyéről, méghozzá úgy, hogy az állam megjelölése csak a több államban is létező megyéknél lesz ott, ahogy fentebb vázoltam. Akkor aztán nem kell majd mind a 67 megyét átnyálazni, hiszen amik jól vannak elnevezve, azok kékek lesznek, a többi meg piros. Szerintem az lesz a legjobb, ha egy picit most pihentetjük ezt a témát, aztán ha elkészülnek a megyecikkek, rendbe hozzuk a rá hivatkozó listákat. Malatinszky vita 2012. augusztus 19., 22:55 (CEST)
Örülök, hogy valamicskével segíthettem a megoldást, a vázolt elképzelés tökéletesnek látszik. Addig is a lehetőség szerint kerülöm a témát, illetve az elém kerülő 1-1 esetet körültekintően javítom.
Pár perccel korábban is belebotlottam egy ilyen esetbe, fel is vettem a Colorado (egyértelműsítő lap)ra azon az alapon, hogy a Texas megyéi cikkben (állami) megkülönböztetéssel szerepel (egyszer). De nem tudtam rájönni, megkeresni, hgy melyik más államban van Colorado megye, vagy a Texasiban fölösleges a megkülönböztetés... --Porrimaeszmecsere 2012. augusztus 20., 00:01 (CEST)
Ez a texasi Colorado megye egy érdekes eset! Látom, a Colorado egyért lapon törölted a (Texas)-t, viszont a Texas megyéinek listája cikkhez nem nyúltál. Ott eredetileg háromszor szerepelt a Colorado megye: egyszer Texassal, kétszer simán, ebből az egyikhez tettem hozzá a (Texas)-t (a másikat nem vettem észre). Viszont ott van a térképsablon, amiben szintén megvan a (Texas) egyértelműsítés, de csak néhánynál. Eszerint a készítője nem  csak összevissza egyértelműsített. Van-e valami egyszerű lehetőség arra, hogy én megtudjam, hogy van-e az USÁ-ban több azonos nevű megye, vagy ehhez egy speciális adatbázis kell, amit fentebb említettél?
Ha ez a kérdés tisztázódik, én örömmel kijavítom a linkeket, függetlenül attól, hogy pirosak, mert én annak a híve vagyok, hogy a piros link se legyen rossz (ezzel dolgozok már hónapok óta). --Porrimaeszmecsere 2012. augusztus 20., 16:36 (CEST)
Sajnos tényleg elég nagy az összevisszaság. Az USA megyéiről elég sok lista van az interneten. Szerintem elég hasznos az enwikin található :en:Index of U.S. counties, ahonnan látható, hogy Colorado megye csak Texasban van, de Columbia megye például nyolc különböző államban is van. Remélem, ez segít. Köszönet a munkádért. Malatinszky vita 2012. augusztus 20., 17:56 (CEST)
Kösz a választ. Akkor törlöm a Colorado megyék mellől a (Texas)-t. – Porrimaeszmecsere 2012. augusztus 20., 18:19 (CEST)
replies: text: Szerintem lehet értelme megcsinálni az átirányítást a zárójeles alakokról még akkor is, ha az adott megyéből csak egy van, hogy algoritmikusan mindig működjenek az olyan linkek, hogy „megye (állam)”. Az más kérdés, hogy ezek egy része átirányítás lenne, míg másik része maga a cikk. –Dami vita
Az előbbi percekben hasonló javítgatásokkal foglalkoztam: most a Kansas City nevű két városnál korrigáltam a Kansas City, állam formát Kansas City (állam) formára. Erre az jogosított fel, hogy a Kansas City (egyértelműsítő lap)on is így van, valamint a létező Missouri állambeli város címe is ilyen. Nem emlékeztem már erre a közel két évvel ezelőtti eszmecserére, és azért jöttem ide jelezni a problémát, mert pl. egy cikkben, ahol javítottam a linket, maradt több tucatnyi olyan, ami nem zárójeles. Sőt, ennek a szócikknek a táblázatában is úgy van!! Ha működne ez a műhely, akkor talán érdemes lenne valakiknek ezt is munkatervbe venni. Én csak azokat javítom, amik a saját piros link programom során utamba kerülnek. --Porrimaeszmecsere 2014. június 9., 16:56 (CEST)
thread_title:  Cikkek címeinek rendszere? 

message: Kedves műhely!
Tegnap kisebb átalakítást végeztem (elláttam képekkel a kép nélküli kormányzókat), de szerintem jó lenne kicsit magyarosítani a műhely (mert az oldalon rengeteg dolog angolul van) és fel lehetne sorolni a műhely sablonjai, emellett ha akarjátok megcsinálom a műhyeltagságot jelző userboxot is.--dr.Garfbob10(2)  labirintus 2012. augusztus 31., 17:37 (CEST)
Megcsináltam: .--dr.Garfbob10(2)  labirintus 2013. május 1., 19:17 (CEST)
thread_title:  Javaslat 

message: Szevasztok! Kedvem lenne néha (nem mindig ; ) ) szerkeszteni listacikkeket az USA elnökségek személyeiről, amiket mondjuk ide (Az Amerikai Egyesült Államok elnökeinek listája) egy új oszlopba betenné(n)k. Az alapforrás az en.wiki ezen kategóriája (:en:Category:Presidencies of the United States) lenne. Van nekik több ilyenjük is, csak össze-vissza vannak, káoszba fulladó kategorizálással. Mit szóltok hozzá?
Egyébként is meg kellene csináljuk őket idővel. Egyik alapvető problémám a titulusok pontos, szakszerű magyarra fordítása, amikben mondjuk a budapesti amerikai nagykövetségen dolgozók szerintem örömmel segítenének (pár éve levelezgettem velük valami wikitéma okán, pozitív élményekre emlékszem). Példa mondjuk a „kis Bush”-é, vagy Obamáé. A másik és legnagyobb problémám, hogy igen szerteágazó az amerikai rendszer és majdnem nulla az eddigi háttérismeretem hozzájuk (mondjuk ha 10 000 pont a teljes ismeret, akkor most járok olyan 50-80-nál).
Sokadrészt pedig nem tudom, melyik lenne a helyes kifejezés: pl. az Obama-kormányzat, vagy Obama-elnökség. Ugye a kormányzat az government, az elnökség meg presidency és utóbbit használják... Szokás még xy-adminisztrációként is emlegetni a csapatot. --Gyantusz vita 2012. október 27., 14:31 (CEST)
Én hajlamos vagyok azzal hitegetni magamat, hogy értek ehhez, úgyhogy szívesen osztom az észt ebben a témában.  
A konkrét kérdésedre: az amerikai szóhasználatban a government nagyjából annyit jelent, mint a magyar köznyelvben az állam. (Pl. The government runs the air traffic control system. = Az állam tartja fenn a légiirányítási rendszert.) Ennél egy kicsit szűkebb fogalom a Federal Government, ami magában foglalja a teljes szövetségi államigazgatást, a szövetségi törvényhozást és a szövetségi szintű bíróságokat. (A Federal Governmentnek tehát egy jelentős része nem is az elnök alá tartozik.) Ennél is szűkebb dolog az Administration. Ez a szövetségi államigazgatás (a Fehér Házban dolgozók, a minisztériumok, a CIA, az FBI, a tisztiorvosi szolgálat, a határőrség, a légügyi hatóság, a követségek, stb.). Ők már mind az elnök alá tartoznak. Ennél is szűkebb a Cabinet; ennek a tagjai a minisztériumok vezetői. Ez a tízegynéhány fős testület felel meg nagyjából a magyar kormány fogalmának. Ha tehát Obama legközelebbi beosztottjairól akarsz beszélni, akkor szerintem az Obama-kormány vagy esetleg az Obama-kormányzat a legjobb. Ebbe talán még belefér az olyasmi is, mint a nemzetbiztonsági főtanácsadó, vagy az elnöki hivatal vezetője is. 
Viszont nekem úgy tűnik, hogy az angol Presidency of XY cikkek egyszerűen XY hivatali idejének eseményeiről szólnak. Szerintem ennek megfelelően lehetne magyarul is egy „Bill Clinton elnöksége” című cikk, ami egyszerűen Clinton hivatali idejének eseményeit dolgozná fel, és megfelelne az angol :en:Presidency of Bill Clinton cikknek. Emellett készülhetne egy listaszerű cikk „Bill Clinton kormánya” címmel, ami felsorolná Clinton-kormányzat kulcsszereplőit: a minisztériumok, a CIA, az FBI és még néhány kulcsfontosságú, nem minisztériumi szintű hivatal vezetőit, a National Security Advisort (nemzetbiztonsági főtanácsadót), a Chief of Staffot (az elnöki hivatal vezetőjét), a vezérkari főnököket és esetleg még az elnöki szóvivőt.
Malatinszky vita 2012. október 27., 15:56 (CEST)
replies: text: Kösz a remek és gyors választ, információkat! Igen, hasonlóban gondolkodtam. Egyrészt mint a mieink (pl. második Orbán-kormány), összefoglaló cikkeket írná(n)k, ami felépítésétől függően tartalmazná a listát is (nem szükséges feltétlenül a listacikk; mondjuk a kabinetet, szerintem ez az, amire gondoltam). Másrészt valami egyenszerű felépítést kellene kitalálni, hogy ne legyen az en.wikiszerű káosz a végére (nyilván ez egy több éves szerkesztési folyamat). Harmadrészt hasonlóak lehetnének mondjuk a francia, brit(, orosz) stb. cikkek is.

text: Szerintem még foglak titeket zargatni ezügyben. ; ) --Gyantusz vita 2012. október 27., 16:24 (CEST)
Rengeteg USA-témájú cikkben a miniszteri tisztséget viselő személyeknél a pozíció megnevezése pl. háborús államtitkár, államtitkár, belügyi államtitkár meg hasonlók. Miért? A "secretary" kifejezés az amerikai nyelvjárásban, politikai területen minisztert jelent. A "Secretary of State": külügyminiszter. "Secretary of War: hadügyminiszter (manapság inkább "Secretary of Defense", azaz védelmi miniszter). De pl. az igazságügyi miniszteri poszt megnevezése: Attorney General. A postaügyi miniszter: Postmaster General. Tessék fellapozni egy jobbféle angol-magyar szótárt, amely nem csak brit nyelvjárási kifejezéseket szerepeltet, ilyen pl. az Országh-Magay-Futász-Kövecses-féle szótár, amely az egyik legprofibb. Én is abból tanultam sok kifejezést mind a brit, mind az amerikai és az ausztrál illetve új-zélandi nyelvjárásokból. Ez lényeges pont. És még valami: az Egyesült Államokban is igaz, hogy az államtitkár a miniszter beosztottja. Miért a beosztottról lenne szó, amikor minden arra mutat, hogy a miniszterről akarunk beszélni? Már csak emiatt sem helyesek a pozíciók megnevezései sok esetben. [joseyfalmouth] 2017. március 21., 03:25 (CET)
thread_title:  Az USA elnökségeinek tagjai 

message: Lassacskán kezdek visszatérni a wikiwilágba, és nézegettem a műhely lapját. Eléggé angolos és elavult, ráadásul mindjárt itt vannak a választások, ezért nem árt frissíteni. Elkezdek dolgozni egy új lapon - Prücsök Panaszkönyv 2012. október 27., 17:00 (CEST)
thread_title:  Műhelylap 

message: Lásd: Wikipédia:Kocsmafal (javaslatok)#Amerikai településekről szóló szócikkek létrehozása botokkal --Triász vita 2013. január 23., 19:00 (CET)
thread_title:  Amerikai településekről szóló szócikkek létrehozása botokkal 

message: Nos, az kb. 25 USA-val foglalkozó szócikk megírása után csatlakoznék. 
Eddigi főbb - az amerikai politikával foglalkozó - szócikkeim:
* Az USA 114. kongresszusa szenátusi tagjainak listája 
* Az USA 114. kongresszusa képviselőházi tagjainak listája 
* Az Amerikai Egyesült Államok politikai élete
* Az Amerikai Egyesült Államok szövetségi kormányának tagjai
* Az Amerikai Egyesült Államok alelnöke
* Az Amerikai Egyesült Államok Szenátusának pro tempore elnöke
* Az Amerikai Egyesült Államok Kongresszusának képviselőházi elnöke
* Az Amerikai Egyesült Államok elnöki utódlási sorrendje
– Némo   (Morgóhely) 2016. július 23., 12:48 (CEST)
thread_title:  Csatlakoznék 

message: Elkezdtem (s sok idő lesz, de szép lassan csinálom) a USA államainak kormányzói listáit, az alábbi formátum szerint: Alabama kormányzóinak listája
– Némo   (Morgóhely) 2016. szeptember 7., 10:01 (CEST)
Nagyon szép munka, sok sikert! A források közt talán érdemes lenne megemlíteni a http://www.nga.org/cms/home/governors/past-governors-bios/page_alabama.html oldalt is (itt értelemszerűen az "alabama" helyére az aktuális állam nevét kell beírni; a kéttagúakat aláhúzással, "new_york" alakban), mert itt az érdeklődő olvasó az egyes kormányzók életrajzát is megtalálhatja. Ha szabad kritikát is mondanom, nekem a "Terminus" oszlop jelentése nagyon ködös. Szerintem vagy hagyd el, vagy magyarázd meg a bevezetőben, hogy mit is jelentenek azok a számok. – Malatinszky vita 2016. szeptember 7., 14:31 (CEST)
Kösz. Alabamában van bővebben életrajz, mint a nga, de akár ezt is feltehetem. A terminust meg fogom magyarázni. – Némo   (Morgóhely) 2016. szeptember 7., 16:01 (CEST)
Mivel – kezdetleges állapotba – én is létrehoztam két ilyen listát, alig várom, hogy a fent mutatott példára szépüljenek. Hungarikusz Firkász Ide írkássz! 2016. szeptember 7., 16:04 (CEST)
Naponta-kétnaponta igyekszem egyet-egyet megcsinálni. Most épp Alaszkán dolgozom. Ez az esti kikapcsolódásom meló után. – Némo   (Morgóhely) 2016. szeptember 7., 16:29 (CEST)
Kedves  és ! Nos. A tagállamokkal (az ötvennel) elkészültem. Őszintén szólva büszke valék. :D Na jó, bárki megcsinálhatta volna. A társult államok és egyéb területek a november 8-i elnökválasztásig, terveim szerint, szintén elkészülnek. - Némo   (Morgóhely) 2016. november 1., 19:57 (CET)
Nyomon követtem a fejlődést. Gratulálok, szép munka! Malatinszky vita 2016. november 1., 20:33 (CET)
Ugyanezt tudom csak mondani. Hungarikusz Firkász Ide írkássz! 2016. november 2., 10:33 (CET)
No, készen van. A következő (melyet a választások után csinálok meg), hogy az adott államok kormányzata... :D -Némo   (Morgóhely) 2016. november 3., 13:49 (CET)
thread_title:  Kormányzók államonként 

message: Csodálkoztam, hogy nincs USA portál... Most már van. Portál -Némo   (Morgóhely) 2016. október 19., 15:22 (CEST)
thread_title:  Portál:USA 

message: Üdv!
Mivel a kormányzókkal végeztem, ezért a következő 56 lista az államok kongresszusi delegációinak listája lesz. 
Az elsőt (ami sorban a második lenne, de valamiért most Alaszkához volt kedvem) elkészítettem. Kérem a véleményeteket, hogy megfelel-e, vagy mit változtassak.
Alaszka kongresszusi delegációinak listája -Némo   (Morgóhely) 2016. november 3., 19:26 (CET)
Szerintem a lista rendben van, annyi észrevételem lenne, hogy a pártok nevei néhol elég érdekesen lettek lefordítva, pl. a Masonic-ellenes. Ennek biztos ez a legjobb magyar neve? DVTKstadion 2016. november 3., 20:34 (CET)
Csak azoknak a pártoknak írtam magyarul a nevét, amire legalább egy forrást találtam, hogy egyszer használták így. Ahol nem volt ilyen forrás, ott meghagytam az angol nevet. -Némo   (Morgóhely) 2016. november 3., 21:10 (CET)
Lehet, hogy hülyeséget kérdezek, de ez tulajdonképpen a szenátorokat felsoroló lista? Hungarikusz Firkász Ide írkássz! 2016. november 3., 21:12 (CET)
Ez a szenátorokat és a kongresszusi képviselőket tartalmazó lista. Egyfajta "timeline". Az amerikai kongresszusban, az adott állam szenátorait és képviselőit (párthovatartozás nélkül) az adott állam delegációjának nevezik. -Némo   (Morgóhely) 2016. november 3., 21:16 (CET)
replies: text: Köszönöm a választ! Jól néz ki, jól hangzik. Drukkolok hozzájuk! Hungarikusz Firkász Ide írkássz! 2016. november 3., 22:37 (CET)
Nos, akkor valami ilyesmi lesz. Megvárom a nyolcadikát, hiszen akkor lesz új választás, illetve amíg elkészülnek az angol oldalak. S utána hajrá. :) -Némo   (Morgóhely) 2016. november 4., 10:35 (CET)
thread_title:  Újabb listagyártás 

message: 71 amerikai megye cikkében szerepel az  nem létező sablon. Hkoala  2016. november 11., 13:18 (CET)
Ez elvileg megjeleníthetné a Wikidata P150-es, alárendelt egység nevű tulajdonságát, de a gyakorlatban ez nagyon problémásnak tűnik:
*Vannak megyék, amelyekben egyáltalán nincsenek városok (pl. a virginiai Arlington megye).
*Vannak megyék, amelyek tartalmaznak városokat, de azok nincsenek felsorolva a Wikidatán.
*Vitatható az is, hogy mit jelent itt a tartalmazás. A virginiai Fairfax megyében van például egy Clifton nevű városka, de a virginiai törvények értelmében Clifton város státusza pont azt jelenti, hogy különvált a megyétől, és saját rendőrsége, serfiffje és helyi adói vannak. Szigorúan véve Clifton nem alárendelt egysége Fairfax megyének. Hasonló kérdés ez ahhoz, hogy Veszprém megyei jogú város része-e, alárendelt egysége-e a róla elnevezett megyének. (Szeretném, ha ezen most itt nem vitatkoznánk, csak felismernénk, hogy a vita nem lenne abszurd.)
A fentiek miatt szerintem a sablont ne hozzuk létre, hanem töröljük a 71 cikkből. Malatinszky vita 2016. november 11., 14:38 (CET)
Hogy ne dolgozzunk kétszer: ezek a sablonok csak az iowai megyékben vannak. Érdemes lenne létrehozni egy  sablont és arra cserélni mindet. Mint mondjuk  esetében. – B.Zsolt vita 2016. november 11., 19:17 (CET)
thread_title:  Nem létező sablon botos cikkekben 

message: Üdv! Csak jelzem, mielőtt valaki esetleg neki akarna látni, hogy ezerrel dolgozom a 115. képviselőház és a 115. szenátus szócikkeken.
Szerkesztő:Nemokap/115 kongresszus előkészítése
Az USA 115. kongresszusa szenátusi tagjainak listája
Ha valakinek ötlete van, kérem jelezze. Köszönöm! -Némo   (Morgóhely) 2016. november 12., 19:34 (CET)
thread_title:  115. kongresszus 

message: Állítólag rossz a cikk címe. Továbbá meg kéne vizsgálni, hogy jó cikk-szavazásra vagy kiemeltszavazásra érdemes-e kitenni.  Szajci pošta 2016. november 16., 19:35 (CET)
thread_title:  Vita:2001. szeptember 11-ei terrortámadások 

message: A :Kategória:Megyeszékhelyet hiányoló amerikai megyék kategóriában olyan megyék vannak, melyeknek nincs wikidatás megyeszékhelyük. Ezek többnyire megszűnt vagy megyeszékhely nélküli megyék. Információtartalmuk nagyon csekély... Vagy pár mondattal bővíteni kellene őket, vagy egyszerűen azonnalizni. B.Zsolt vita 2017. március 25., 14:15 (CET)
thread_title:  megyeszékhelyet hiányoló megyék 

message: Sziasztok! Az Emma Goldman szócikk kiemelési eljárásra került, itt tudtok hozzászólni. Tothh417 vita 2017. július 24., 16:46 (CEST)
thread_title:  Kiemelés 

message: Ugyan nem néztem végig az összes államot, de miután egy jószemű barátom rákérdezett, hogy Coloradonak miért nagyobb az É-D-i kiterjedése, mint a K-NY-i, megpróbáltam kideríteni. Arra jutottam, hogy az angol eredeti fordítása közben cserélődtek fel a számok, de nem mindenhol. Az angol ugyanis nem É-D-i és K-NY-i kiterjedéssel számol, hanem szélességgel és hosszúsággal, azonban ott ez nem égtájak által meghatározott, hanem az állam alakjától függően, amelyik irányban hosszabb, azt hosszúságnak nevezik, a másik marad a szélesség.
* Colorado tehát az angoloknál 610 km hosszú és 450 km széles, minálunk K-NY-i kiterjedése 451, É-D-i 612 km. Vagyis a számok, még ha abszolút értékben is van egy kis eltérés, fel vannak cserélve.
* Nézzük meg Vermontot: hosszúsága 260 km, szélessége 130 km, a magyar oldalon É-D-i kiterjedése 260 km, K-NY-i 130 km. Kiváló egyezés. A hosszúkás államokban ez így van, általában.
* Nézzünk egy problémásabbat, Floridát: 721 km hosszú és 582 km széles az angoloknál, minálunk É-D-i kiterjedése 800 km, K-NY-i 260 km. Itt az adatokban van "némi" eltérés, vélhetően az angol a pontosabb, de az elv itt is működik. Csakaborzsony vita 2019. november 19., 16:25 (CET)
thread_title:  Amerikai államok kiterjedése